TV7 JERUUSALEMMA UUDISED
Tänased teemad -
Holokaustiohvrite kompensatsioone pole makstud ootustekohaselt
Iisraeli Kaitsejõud koolitavad ÜRO rahuvalvajaid
Iisrael kaardistab maavärinavalmidust
Iisraeli saabub pidevalt eri riikide immigrante
Briti juudid taotlevad Saksa kodakondsust
Iisraellased tegid läbimurde AIDS-i ravis
TV7 Jeruusalemma Uudistest - Shalom!
The Times of Israeli teatel
on holokaustiohvreile hüvitisi maksev firma
jätnud maksmata 84 % ettenähtud rahast.
Iisraeli riigikontrolör kritiseerib igaaastases raportis
holokaustiohvrite vara leidmiseks ja tagastamiseks
2006. a loodud ettevõtte tegevust.
Raporti järgi on ettevõte saanud loomisest alates tagasi
holokausti üleelanute varandust 470 miljoni dollari eest,
kuid sellest summast on neile tagastatud vaid ca 15 %.
Firma on pidanud läbirääkimisi hüvitiste teemal aastaid.
Juhtumite puhul,
kus vara originaalomanikku või nende järglasi pole tuvastatud,
on oletatud, et firma kasutab vara
teiste holokaustiohvrite toetamiseks ja aitamiseks.
Ettevõtte eelarvet vähendati 2015. a
ja tänavu lõpetas see teiste holokaustiohvrite toetamise täielikult.
Justiitsminister õhutab oma raportis firmat tõsisematele jõupingutustele
hüvitiste saamise kiirendamiseks,
kuna holokausti üleelanute põlvkond üha kahaneb.
The Breaking Israel Newsi teatel pöördus ÜRO Iisraeli poole
rahuvalvajate koolitamiseks kriisiolukordadeks.
Rahuvalvajad osalevad Iisraelis erilisel Iisraeli Kaitsejõudude IDF-i
ning juhtivate tsiviil- ja meditsiiniprofessionaalide seminaril.
See keskendub esmaabile
ja esmaabipersonali pakkumisele maailma konfliktipiirkondadesse.
Iisrael on regulaarselt esimeste seas,
kes vastavad maailma humanitaarabivajadustele
töötajate saatmisega katastroofipiirkondadesse.
Iisraeli ÜRO saadiku Danny Danoni sõnul on Iisrael uhke,
et saab tervitada ÜRO rahuvalvajaid Iisraeli
õppima maailma juhtivatelt proffidelt ja nägema oma silmadega
iisraellaste unikaalseid tehnikaid hädaolukordadega tegelemisel
sügaval kriisikeskmes.
Danoni sõnul on kahetsusväärne, et Iisrael tunneb liigagi hästi
vajadust kiire ja professionaalse arstiabi järele kriisolukorras.
Danon avaldas lootust, et ÜRO ametnikud
kaasavad Iisraelis õpitud tehnikad oma missioonidesse
ja päästavad elusid kogu maailmas.
Arutz Sheva teatel arutas Knesseti välis- ja kaitsekomisjon
riigi valmisolekut maavärinateks.
Kohtumise avanud rahvaesindaja Amir Peretz
avaldas kaastunnet Itaalias toimunud maavärina ohvrite lähedastele
ja nimetas seda meenutuseks,
kui tähtis on valmisolek loodusõnnetusteks.
Peretzi sõnul on hävitava maavärina oht Iisraelis suur
ja komisjon peaks kindlustama,
et kõik vajalikud tahud pidevalt valmis oleksid.
Prognooside järgi võib suur maavärin nõuda isegi 7000 ohvrit,
tõsiselt vigastatute arvuks hinnatakse üle 8500,
kodutuks jääks hinnanguliselt 170 000
ja varemete alla lõksu vähem kui 9500,
kellest ca 98 % suudetaks nädalaga
lähedaste ja naabrite abil evakueerida.
Iisraeli Finantsministeeriumi hinnangul
maksaksid hävitava maavärina remondikulud ja majanduskahjud
riigile üle 21 miljardi euro.
Lisaks võivad arstiabi- ja keskkonnakahjustuste kulud
tõusta ametnike sõnul rohkem kui 40 mlrd euroni.
Iisraeli kriisiametnike sõnul
pole Iisrael valmis ulatuslike, simultaansete õnnetuste eristamiseks
ja hukkunute koondamiseks on vaja uut kohta.
Iisraeli ohvrikeskused on hetkel valmis 150 surnu tuvastamiseks päevas.
14 keskust võiks juurde ehitada,
kuid vajaka jääb professionaalsest personalist.
Arutz Sheva teatel saabub Iisraeli endiselt immigrante ntks Ukrainast
pärast sügiseste pühade tekitatud ajutist pausi.
Eelmise nädala lennuga saabus ca 250 inimest.
Nende seas oli 117 peret, kellest lapsi 52.
Nende immigreerumise korraldas
Kirstlaste ja Juutide Rahvusvaheline Ühendus IFCJ.
Äsjasaabunud rühmas uue kodakondsuse saavate vanus
on 2. - 86. eluaastani.
Ukrainas halba kohtlemist kogenud uued immigrandid lootsid,
et saavad alustada uut elu
sünnimaast rahulikemais ja turvalisemates oludes.
Eelmine nädal saabus ka Prantsusmaalt 50 juuti,
kelle otsust Iisraeli kolida
mõjutasid Euroopas ja Prantsusmaal viimasel ajal toimunud
antisemitistlikud sündmused.
I poolaastal saabus ICFJ abil Iisraeli üle 2500 immigrandi.
Ühendus toetab uute immigrantide integreerumist
1000 dollariga täiskasvanu ja 500 dollariga lapse kohta.
Iisraeli riik toetab kõiki immigrante tavaliste abiteenustega.
Arutz Sheva teatel taotlevad Briti juudid Saksa passi.
Sajad Natsi-Saksamaalt põgenenud juutide järeltulijad
on Brexiti järel Saksamaalt kodakondsust taotlenud.
Saksa ametnike sõnul
on kodakondsustaotlusi 20 korda rohkem kui varem.
Saksa kodakondsusõigust
on laiendatud natside valitsuse tagakiusatud Saksa kodanikele
ja nende järeltulijaile. Saksa võimud käsitlevad hetkel
ca 400 Briti juudi taotlust Saksa kodakondsuse taastamiseks.
Enne Brexitit oli vastav arv vaid 25.
Ka Juudi Põgenikeühenduse esimees Michael Newman on jätnud taotluse
Saksa kodakondsuse saamiseks.
Newmani sõnul on olukord veider,
kui juudi põgenike ühendus rajati kunagi osaliselt selleks,
et aidata sõja järel Briti kodakondsust saada
ja nüüd, 70 aastat hiljem,
aidatakse saada Saksa või Austria kodakondsust.
The Times of Israel kirjutab Heebrea Ülikooli teadlaste
Abraham Loyteri ja Assaf Friedleri läbimurdest AIDSi ravis.
HIV-i on ravitud tänapäeval mitmete eri ravimite kombinatsiooniga
mis vaid aeglustab nakkuse levikut organismis, kuid ei hävita seda.
Kaplani Meditsiinilises Keskuses katsefaasis oleva ravimi koostises olev
Loyteri ja Friedleri arendatud proteiinist väiksem aine
viib haige raku hävinguni.
AIDS-i viiruse leviku korral organismis
parandab uus ravim Loyteri sõnul organeis teatud protsesse
ja tapab seejärel teatud rakud.
Loyteri sõnul on uus meetod varasematest kaugelt üle.
Need olid meie tänased uudised. Shalom ja kohtumiseni!
Tõlge: Monika Jaaguri